69. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε.9772 της 1/14 Νοεμ. 1978 (ΦΕΚ Β΄ 998) Περί καθορισμού προθεσμίας υποβολής δηλώσεως φόρου εισοδήματος από φυσικά πρόσωπα ορισμένων κατηγοριών ως τη 10η Απριλίου του οικείου οικον. Έτους. Έχοντας υπόψη: Τις διατάξεις της παρ. 1 του άρθρ. 12 του Ν.Δ. 3323/1955, «περί φορολογίας του εισοδήματος» όπως αυτό ισχύει, αποφασίζουμε: Ορίζουμε, ότι η δήλωση φόρου εισοδήματος, υποβάλλεται ως τη 10η Απριλίου του οικείου οικον. έτους και από τους υπόχρεους των εξής κατηγοριών, των οποίων ο προσδιορισμός του εισοδήματος εξαρτάται κατά κύριο λόγω από την εκκαθάριση δοσοληπτικών λογαριασμών μεταξύ αυτών και επιχειρήσεων που τηρούν βιβλία τέταρτης κατηγορίας του Κώδικα Φορολογικών Στοιχείων, στα οποία εμφανίζονται οι λογαριασμοί αυτοί και που η διαχειριστική περίοδος αυτών λήγει στους μήνες Νοέμβριο ή Δεκέμβριο: 1.Αντιπροσώπων, Πρακτόρων Ασφαλιστικών Εταιρειών και Ασφαλειομεσιτών. 2.Πρακτόρων και Αντιπροσώπων Τραπεζών. 3.Μισθωτών, των οποίων οι αμοιβές εν όλω ή εν μέρει αποτελούνται από ποσοστά στα κέρδη των ανωτέρω επιχειρήσεων, στις οποίες αυτοί παρέχουν τις υπηρεσίες τους. 4.Συγγραφέων, για τα συγγραφικά εν γένει δικαιώματά τους. Η απόφαση αυτή να δημοσιευθεί στην Εφημερίδα της Κυβερνήσεως. 